Diari Oficial de la Generalitat Valenciana


Sumari del DOGV 7611, del 09-09-2015 (2015/7389)

RESOLUCIÓ de 7 de setembre de 2015, del director general de Relacions amb les Corts, per la qual es disposa la publicació de l'addenda d'adhesió de la Generalitat al conveni marc de col·laboració en la gestió d'emergències, subscrit el 16 de maig de 2014, entre el Ministeri de l'Interior i les comunitats autònomes de País Basc, Andalusia, Principat d'Astúries, Illes Balears, Comunitat de Madrid, Castella i Lleó i les ciutats de Ceuta i Melilla.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7611

Data del DOGV
:   09-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7389


Data del document
:   07-09-2015

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de setembre de 2015, del director general de Relacions amb les Corts, per la qual es disposa la publicació de l'addenda d'adhesió de la Generalitat al conveni marc de col·laboració en la gestió d'emergències, subscrit el 16 de maig de 2014, entre el Ministeri de l'Interior i les comunitats autònomes de País Basc, Andalusia, Principat d'Astúries, Illes Balears, Comunitat de Madrid, Castella i Lleó i les ciutats de Ceuta i Melilla. [2015/7389]  
El Ministeri de l'Interior i la Generalitat han subscrit, prèvia tramitació reglamentària, el 22 de juny de 2015, l'addenda d'adhesió al conveni marc de col·laboració en la gestió d'emergències, subscrit el 16 de maig de 2014, entre el Ministeri de l'Interior i les comunitats autònomes de País Basc, Andalusia, Principat d'Astúries, Illes Balears, Comunitat de Madrid, Castella i Lleó i les ciutats de Ceuta i Melilla  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú i en l'article 20 del Decret 176/2014, de 10 d'octubre, del Consell, procedix la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 493/2015 i que figura com a annex d'esta resolució.  
  
València, 7 de setembre de 2015.- El director general de Relacions amb les Corts: Antonio Torres Salvador.  
  
  
Addenda d'adhesió de la Comunitat Valenciana al conveni marc de col·laboració en la gestió d'emergències, entre el Ministeri de l'Interior (Direcció General de Protecció Civil i Emergències) i les comunitats autònomes del País Basc, Andalusia, el Principat d'Astúries, les Illes Balears, la Comunitat de Madrid, Castella i Lleó, i les ciutats de Ceuta i Melilla  
  
Madrid, 22 de juny de 2015  
  
Reunits  
D'una banda, el ministre de l'Interior, Jorge Fernández Díaz, càrrec per al qual va ser nomenat pel Reial Decret 1826/2011, de 21 de desembre, en virtut de les competències que li atribuïx l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
D'una altra banda, el conseller de Governació i Justícia, Luis Santamaría Ruiz, en representació del Govern de la Generalitat, facultat per a la firma d'esta addenda per Acord del Consell de 27 de febrer de 2015.  
  
  
Manifesten  
  
Que el Ministeri de l'Interior ha subscrit un conveni marc de col·laboració en la gestió d'emergències amb diverses comunitats autònomes. Este conveni té per objecte establir línies de col·laboració per a actuar conjuntament en totes aquelles emergències que així ho requerisquen. Com a objectiu específic està l'establiment i la gestió d'un sistema comú de comunicació per a la transmissió de sol·licituds i ofertes de mitjans d'actuació en emergències i la informació vinculada a estes.  
  
Que la Comunitat Valenciana ha manifestat l'interés a incorporar-se al conveni esmentat, perquè constituïx matèria de màxim interés per a la comunitat autònoma participar en el sistema de cooperació que s'hi preveu perquè això redundarà en una activitat més eficaç en el moment d'atendre les emergències.  
Que, basant-se en el que s'ha exposat anteriorment, les parts procedixen a formalitzar esta addenda al conveni marc d'acord amb les següents  
  
  
Estipulacions  
  
Primera  
La Comunitat Valenciana s'adherix en la totalitat al conveni marc de col·laboració en la gestió d'emergències entre el Ministeri de l'Interior i les comunitats autònomes firmants.  
  
Segona  
A partir de la subscripció d'esta addenda, en la constitució de la Comissió de Seguiment i en les comissions tècniques de desenrotllament i posada en pràctica regulades per l'estipulació desena del conveni s'haurà de tindre en compte esta incorporació.  
  
Tercera  
Esta addenda al conveni tindrà efectes des del moment de la firma i pel temps que reste fins a l'acabament del conveni.  
No obstant això, qualsevol de les parts podrà desistir unilateralment de la continuïtat d'este acord, i bastarà per a això la notificació a les altres amb una antelació de tres mesos a la data en què es pretenga que siga efectiva la resolució.  
Serà causa immediata de resolució l'incompliment d'algunes de les estipulacions del conveni marc i de la seua addenda.  
  
I, com a prova de la conformitat, les parts que intervenen firmen este document per triplicat exemplar en el lloc i la data al començament indicats.  
  
El conseller de Governació i Justícia: Luis Santamaría Ruíz.  
El ministre de l'Interior: Jorge Fernández Díaz.